
PATVIRTINTA
Šakių rajono savivaldybės tarybos 
2026 m. balandžio 17 d. sprendimu Nr. T-70


ŠAKIŲ RAJONO SAVIVALDYBĖS STUDIJŲ RĖMIMO NUOSTATAI

[bookmark: _Hlk136512027]I SKYRIUS
BENDROSIOS NUOSTATOS

	1. Šie nuostatai reglamentuoja gabių rajono jaunuolių, susiduriančių su materialiniais sunkumais studijų metu, Studijų rėmimo tvarką (toliau – Nuostatai).
	2. Studijų rėmimo lėšos:
	2.1. Šakių rajono savivaldybės biudžete numatytos Studijų rėmimui lėšos, naudojamos savivaldybės administracijoje pagal patvirtintą sąmatą;
	2.2. fizinių ir juridinių asmenų, verslo įmonių lėšos, skirtos Studijų rėmimui, kaupiamos rajono savivaldybės administracijos atskiroje sąskaitoje.
	3. Lėšos naudojamos Nuostatuose numatytai veiklai vykdyti.
	4. Lėšų apskaitą tvarko Šakių rajono savivaldybės administracija. Lėšos apskaitomos Sveikatos stiprinimo ir socialinės integracijos didinimo programoje (kodas 003).
	5. Studijų rėmimo lėšomis siekiama sudaryti galimybę gabiems, tačiau dėl sunkių materialinių sąlygų negalintiems studijuoti jaunuoliams, siekti mokslo, skiriant jiems nustatyto dydžio socialines stipendijas. Skirdama socialines stipendijas, Šakių rajono savivaldybė siekia didinti studijų prieinamumą socialiai jautrioms studentų grupėms. Į socialines stipendijas gali pretenduoti tik Šakių rajono gyventojai – dieninių studijų studentai (iki 29 metų amžiaus).
	6. Socialinės stipendijos studentams skiriamos universitetų bakalauro ir vientisosioms studijoms bei kolegijų profesinio bakalauro studijoms remti. Stipendija gali būti mokama ne ilgesnį nei 2 metų laikotarpį (4 semestrus).
	7. Socialinės stipendijos gali būti mokamos visą bakalauro studijų laikotarpį jaunuoliams, kurie pagal darbo rinkos poreikius, vadovaujantis Užimtumo tarnybos prie Lietuvos Respublikos socialinės apsaugos ir darbo ministerijos Šakių skyriaus sudarytu reikalingų specialistų Šakių rajonui sąrašu, pasirašo trišalę sutartį dėl įdarbinimo konkrečioje rajono įmonėje ar įstaigoje po studijų baigimo.
	8. Socialinės stipendijos studentams skiriamos atrankos tvarka ir negrąžinamai, jeigu, sudaręs sutartį su Šakių rajono savivaldybės administracija, stipendijos gavėjas įvykdo savo sutartinius įsipareigojimus. 
	9. Pretendentų atranką socialinei stipendijai gauti  organizuoja ir stipendijų skyrimo klausimą nagrinėja Šakių rajono savivaldybės tarybos sudaryta 5 asmenų Studijų rėmimo komisija (toliau – Komisija): 
	9.1. savivaldybės meras deleguoja į Komisiją vicemerą, komisijos pirmininką;
	9.2. savivaldybės tarybos komitetai deleguoja 2 savivaldybės tarybos narius;
	9.3. savivaldybės administracijos direktorius deleguoja 2 atstovus iš savivaldybės administracijos darbuotojų.
	10. Stipendijos skyrimas įforminamas Šakių rajono savivaldybės administracijos direktoriaus įsakymu.
	11. Socialinės stipendijos gavėjas nepraranda teisės gauti valstybės ir kitokias stipendijas.

II SKYRIUS
SOCIALINIŲ STIPENDIJŲ SKYRIMO, NUTRAUKIMO IR ATSISKAITYMO TVARKA
	
	12. Studentams, pateikusiems prašymus ir atitinkantiems 6 punkte ir 13.1. – 13.2. papunkčiuose išvardintus reikalavimus, skiriama socialinė stipendija, kurios dydis yra iki 2BSI (dviejų bazinių socialinių išmokų per mėnesį).
	13. Pretenduojantys gauti socialinę stipendiją jaunuoliai turi atitikti šiuos reikalavimus:
	13.1. turi būti labai gerai arba gerai baigę gimnaziją (vidurinio mokslo baigimo atestato pažymių vidurkis ne mažesnis kaip 8,5) ir pateikę pažymą apie įstojimą į aukštąją mokyklą. Aukštesnių kursų studentai (nuo pirmojo kurso antrojo semestro) paskutinįjį semestrą turi būti baigę ne žemesniu nei 8 vidurkiu;
	13.2. vienam jo šeimos nariui turi tekti mažiau nei 2,5 dydžio valstybės remiamų pajamų  suma per mėnesį;
	13.3. jeigu jaunuoliai, pretenduojantys gauti socialinę stipendiją, atitinka aukščiau nurodytus reikalavimus - prioritetai, skiriant socialinę stipendiją, teikiami studentams iš daugiavaikių šeimų, našlaičiams ir asmenims su negalia.
	14. Socialinės stipendijos skiriamos vienam semestrui (5 mėnesiams). 
	15. Pasibaigus semestrui ir studentui atitinkant nuostatų 6 punkte ir 13.1 – 13.2. papunkčiuose nurodytus reikalavimus, jis turi teisę kreiptis dėl stipendijos pratęsimo kitam semestrui, pateikdamas prašymą, pažymą iš aukštosios mokyklos apie  studijų pažymių vidurkį ir šeimos buities tyrimo aktą. (buities tyrimo akte pateikiama informacija už 3 paskutinius mėnesius). 
	16. Pretendento į socialinę stipendiją tėvai (globėjai, įtėviai) kreipiasi į gyvenamosios vietos seniūnijos seniūną dėl jų Šeimos buities tyrimo akto surašymo. Šeimos pajamos apskaičiuojamos vadovaujantis Lietuvos Respublikos piniginės socialinės paramos nepasiturinčioms šeimoms ir vieniems gyvenantiems asmenims įstatymo nuostatomis. Už Komisijai pateikto Buities tyrimo akto teisingumą atsako Šakių rajono savivaldybės seniūnijų seniūnai.
	17. Komisija iki rugsėjo 15 d. rudens semestrui ir iki vasario 28 d. pavasario semestrui atrenka tuos asmenis, kurie gaus socialines stipendijas.
	18. Atrinktiems pretendentams lėšos išmokamos, pasirašius sutartį (2 priedas) su rajono savivaldybės administracijos direktoriumi už ne ilgesnį kaip vieno semestro laikotarpį.
	19. Socialinės stipendijos mokėjimas nutraukiamas, jei pretendentas neatitinka šių nuostatų reikalavimų, pažeidžia arba nevykdo sutarties sąlygų.

III SKYRIUS
BAIGIAMOSIOS NUOSTATOS

	20. Komisijos posėdžiai šaukiami ne rečiau kaip 2 kartus per metus. Posėdis yra teisėtas, jeigu jame dalyvauja ne mažiau kaip pusė narių. Nutarimai priimami paprasta balsų dauguma.
[bookmark: _Hlk133486591]21. Komisijos posėdžių protokolai saugomi Lietuvos Respublikos dokumentų ir archyvų įstatymo ir kitų teisės aktų nustatyta tvarka ir iki numatytų terminų.
	22. Komisija už savo veiklą atsiskaito Šakių rajono savivaldybės tarybai.
23. Studijų rėmimo nuostatų vykdymo kontrolę atlieka Šakių rajono savivaldybės Kontrolės ir audito tarnyba.
24. Ginčai dėl šių Nuostatų taikymo sprendžiami teisės aktų nustatyta tvarka.
[bookmark: _Hlk136513593]

 (pareiškėjo vardas, pavardė)

	


(gyvenamosios vietos adresas, telefono Nr., el. pašto adresas)




Šakių rajono savivaldybės administracijai



PRAŠYMAS 
DĖL SOCIALINĖS STIPENDIJOS SKYRIMO                                   SEMESTRUI 


20    m.                             d.

Šakiai
(sudarymo vieta)


Aš, (Vardas, Pavardė),  studijuoju (nurodyti įstaigą, studijų programą ir kursą)                                                                         mano studijų pažymių vidurkis yra (nurodyti praėjusio semestro pažymių vidurkį), mano šeimos materialinė padėtis sunki, todėl prašau skirti socialinę stipendiją. 
Stipendiją prašau pervesti į mano asmeninę sąskaitą (nurodyti savo banko sąskaitos numerį). 


Pridedami dokumentai:
1. Pažyma iš aukštosios mokyklos apie praėjusio semestro pažymių vidurkį.
2. Šeimos buities tyrimo aktas.
3. Asmens tapatybės kortelės kopija.


Reikiamą langelį pažymėti X

☐Atsakymą atsiimsiu Šakių rajono savivaldybės administracijoje

☐Atsakymą siųsti paštu

☐Atsakymą siųsti elektroniniu paštu 


Reikiamą langelį pažymėti X

☐Pageidauju gauti nurodytu adresu arba elektroninio pašto adresu patvirtinimą apie priimtus dokumentus.  (tinkamą pabraukti)

☐Nepageidauju gauti patvirtinimo apie priimtus dokumentus

Esu informuotas (-a) ir sutinku, jog Šakių rajono savivaldybės administracija (toliau-Administracija), juridinio asmens kodas 188772814, Bažnyčios g. 4, Šakiai, tel. 8 (345) 60750, tvarkydama mano asmens duomenis, veikia kaip duomenų valdytojas. 
Administracija mano asmens duomenis tvarko šiais tikslais ir pagrindais: norėdama įvykdyti mano pateiktą prašymą arba dėl to, kad vykdo teisinę prievolę, kurią jai nustato teisės aktai.
Esu informuotas (-a) ir sutinku, kad turiu šias duomenų subjekto teises: teisę susipažinti su savo duomenimis ir kaip jie tvarkomi; teisę reikalauti ištaisyti arba atsižvelgiant į asmens duomenų tvarkymo tikslus papildyti asmens neišsamius asmens duomenis; teisę prašyti savo duomenis sunaikinti arba sustabdyti savo duomenų tvarkymo veiksmus (išskyrus saugojimą); teisę prašyti, kad asmens duomenų tvarkymas būtų apribotas; teisę į duomenų perkėlimą; teisę pateikti skundą Valstybinei duomenų apsaugos inspekcijai; teisę atšaukti sutikimą. Suprantu, kad mano teisės gali būti įgyvendintos tik nustačius mano tapatybę, taip pat kiekvienu konkrečiu atveju įvertinus mano prašymo pagrįstumą.
Administracijos duomenų apsaugos pareigūno, į kurį galiu kreiptis dėl savo duomenų subjekto teisių įgyvendinimo bei kitų klausimų – vardas, pavardė, tel. Nr., el. p.
Esu informuotas (-a) ir sutinku, kad Administracija gali teikti ir gauti mano asmens duomenis kitoms valstybės ar savivaldos institucijoms ar įstaigoms, kiek tai būtina mano prašymui įvykdyti ar Administracijai pavestoms vietos valdžios funkcijoms atlikti.

	

	    
         (parašas)                  (pareiškėjo vardas, pavardė)

SUTARTIS
DĖL SOCIALINĖS STIPENDIJOS SKYRIMO

20........     Nr.
Šakiai

[bookmark: _Hlk136526264]Šakių rajono savivaldybė, atstovaujama Šakių rajono savivaldybės administracijos direktoriaus ................, veikiančio pagal Šakių rajono savivaldybės tarybos 20................ sprendimu Nr........... „Dėl Šakių rajono savivaldybės administracijos nuostatų patvirtinimo“ patvirtintus rajono savivaldybės administracijos nuostatus, ir Socialinės stipendijos gavėjas(-a) ..............................., asm. kodas ......................., asmens tapatybės kortelės  Nr. ................. išd. ..............................................., gyv. .........................................................,
vadovaudamiesi Lietuvos Respublikos Civiliniu kodeksu ir kitais norminiais aktais, susitarė dėl  socialinės stipendijos skyrimo. Šakių rajono savivaldybės administracijos direktoriaus ............................  d. įsakymu Nr. ..................   skirta  .......................................... eurų.
(Įsakymo Nr., data ir paskirta pinigų suma)
           Socialinė stipendija skiriama laikotarpiui nuo ........................... iki .....................................

	Lėšos išdėstomos mėnesiais
	Skiriama suma (eurais)

	
	

	
	

	
	

	
	

	
	



Socialinės stipendijos gavėjas įsipareigoja:
1. Šakių rajono savivaldybės administracijai paprašius, teikti  informaciją apie studijų eigą.
2. Nutraukus studijas, Šakių rajono savivaldybės administracijos direktoriui per 14 kalendorinių dienų, pateikti prašymą dėl stipendijos skyrimo sutarties nutraukimo.

Kitos sutarties sąlygos:
3. Lėšos, socialinės  stipendijos gavėjui, pervedamos į jo nurodytą asmeninę sąskaitą banke iki ateinančio mėnesio 10 dienos.
4. Socialinė stipendija skiriama vienam semestrui (5 mėnesiams). Stipendija skiriama aukštųjų mokyklų studentams profesinio bakalauro, bakalauro ir vientisosioms studijoms 5 mėnesių laikotarpiui.
5.Sutartis gali būti nutraukta šalių susitarimu, jeigu socialinės stipendijos gavėjas nesilaiko šioje sutartyje numatytų sąlygų. 
6. Šakių rajono savivaldybės administracija turi teisę vienašališkai nutraukti sutartį, įspėjusi stipendijos gavėją raštu apie sutarties nutraukimą prieš 14 kalendorinių dienų.
7. Socialinės stipendijos mokėjimas nutraukiamas, jei išaiškėja, kad stipendijos gavėjas neatitinka Šakių rajono savivaldybės studijų rėmimo  nuostatų reikalavimų, pažeidžia arba nevykdo sutarties sąlygų.
8. Ginčai dėl šios sutarties vykdymo sprendžiami derybomis. Nesutarus, ginčai sprendžiami teisme pagal Lietuvos Respublikos įstatymus.
9. Ši sutartis įsigalioja nuo jos pasirašymo dienos ir galioja iki 20...... m. ............. d.
10. Ši sutartis sudaryta dviem egzemplioriais - po vieną kiekvienai šaliai.

Šalių juridiniai adresai:

	Šakių rajono savivaldybės administracija

Įmonės kodas 188772814
Adresas Bažnyčios g. 4, Šakiai
Luminor Bank, AB
Atsisk. sąsk. Nr. LT 394010042100060059
Tel. 


Administracijos direktorius

A.V.

	Stipendijos gavėjas
Vardas pavardė
Asm. kodas 
Adresas
Banko pavadinimas
Atsisk. sąsk. Nr. 
Tel. 
El. p. 

Vardas, pavardė, parašas

















